Document ID: 32004D0835

ΑΠΌΦΑΣΗ ΤΗΣ ΕΠΙΤΡΟΠΉΣ
της 3ης Δεκεμβρίου 2004
για την έγκριση σχεδίων όσον αφορά την έγκριση επιχειρήσεων για τις ενδοκοινοτικές συναλλαγές πουλερικών και αυγών για επώαση
[κοινοποιηθείσα υπό τον αριθμό Ε(2004) 4544]
(Κείμενο που παρουσιάζει ενδιαφέρον για τον ΕΟΧ)
(2004/835/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/539/ΕΟΚ του Συμβουλίου, της 15ης Οκτωβρίου 1990, σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), και ιδίως το άρθρο 3 παράγραφοι 2 και 3,
Εκτιμώντας τα ακόλουθα:
(1)
Με τις αποφάσεις της Επιτροπής 92/139/ΕΟΚ (2), 92/140/ΕΟΚ (3), 92/141/ΕΟΚ (4), 92/281/ΕΟΚ (5), 92/282/ΕΟΚ (6), 92/283/ΕΟΚ (7), 92/342/ΕΟΚ (8), 92/344/ΕΟΚ (9), 92/345/ΕΟΚ (10), 92/379/ΕΟΚ (11), 92/480/ΕΟΚ (12), 94/964/ΕΚ (13) και 95/141/ΕΚ (14) εγκρίθηκαν σχέδια για επιχειρήσεις για τις ενδοκοινοτικές συναλλαγές πουλερικών και αυγών για επώαση που υποβλήθηκαν από τη Δανία, την Ιρλανδία, τη Γαλλία, το Ηνωμένο Βασίλειο, την Πορτογαλία, τις Κάτω Χώρες, τη Γερμανία, την Ελλάδα, την Ισπανία, το Βέλγιο, την Ιταλία, τη Φινλανδία και τη Σουηδία.
(2)
Λαμβανομένων υπόψη των εξελίξεων στον τομέα των πουλερικών, ζητήθηκε από τα κράτη μέλη αυτά και την Αυστρία να επικαιροποιήσουν τα σχέδιά τους και να τα υποβάλουν εκ νέου στην Επιτροπή.
(3)
Η Τσεχική Δημοκρατία, η Εσθονία, η Κύπρος, η Λεττονία, η Λιθουανία, η Ουγγαρία, η Μάλτα, η Πολωνία, η Σλοβενία και η Σλοβακία έχουν υποβάλει σχέδια στην Επιτροπή όσον αφορά την έγκριση επιχειρήσεων για τις ενδοκοινοτικές συναλλαγές πουλερικών και αυγών για επώαση.
(4)
Τα σχέδια αυτά πληρούν τα κριτήρια που καθορίζονται στην οδηγία 90/539/ΕΟΚ και, εάν εφαρμοστούν αποτελεσματικά, θα επιτρέψουν την επίτευξη του επιθυμητού στόχου.
(5)
Για λόγους σαφήνειας και συνέπειας της κοινοτικής νομοθεσίας, πρέπει να εγκριθούν τα τροποποιημένα σχέδια που υπέβαλαν τα κράτη μέλη, καθώς και τα σχέδια που υπέβαλαν τα νέα κράτη μέλη και η Αυστρία.
(6)
Συνεπώς, οι αποφάσεις 92/139/ΕΟΚ, 92/140/ΕΟΚ, 92/141/ΕΟΚ, 92/281/ΕΟΚ, 92/282/ΕΟΚ, 92/283/ΕΟΚ, 92/342/ΕΟΚ, 92/344/ΕΟΚ, 92/345/ΕΟΚ, 92/379/ΕΟΚ, 92/480/ΕΟΚ, 94/964/ΕΚ και 95/141/ΕΚ πρέπει να ακυρωθούν και να αντικατασταθούν από την παρούσα απόφαση.
(7)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα σχέδια και τα τροποποιημένα σχέδια όσον αφορά την έγκριση επιχειρήσεων για τις ενδοκοινοτικές συναλλαγές πουλερικών και αυγών για επώαση, που υποβλήθηκαν από τα αναφερόμενα στο παράρτημα κράτη μέλη, εγκρίνονται.
Άρθρο 2
Οι αποφάσεις 92/139/ΕΟΚ, 92/140/ΕΟΚ, 92/141/ΕΟΚ, 92/281/ΕΟΚ, 92/282/ΕΟΚ, 92/283/ΕΟΚ, 92/342/ΕΟΚ, 92/344/ΕΟΚ, 92/345/ΕΟΚ, 92/379/ΕΟΚ, 92/480/ΕΟΚ, 94/964/ΕΚ και 95/141/ΕΚ ακυρώνονται.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 3 Δεκεμβρίου 2004.

Labels: 17
7
0
3
6
18
15